Kiel montris la debatoj vekitaj de tiu direktivo, nur la plej grandaj firmaoj, kapablaj mastrumi dikajn patent-dosierujojn, povas profiti la sistemon - en 1990, respondeculo pri patentoj ĉe IBM klarigis efektive, ke pli ol en la patentopagoj (kiuj tamen nombriĝas en miliardoj da dolaroj ĉiujare), la valoro de la patentoj kuŝas en la kapablo kiun ili donas por akiri aliron al la teĥnologio de la aliaj firmaoj. La programar-patentoj minacas do dispremi la malgrandajn kaj mezgrandajn entreprenojn, sed ankaŭ la aŭtorojn de liberaj programoj. Nu, laŭ s-ro Michel Rocard, lancopinto de la koalicio kontraŭ programar-patentoj ĉe la Eŭropa Parlamento, 60 % de la programistoj de liberaj programoj estas eŭropaj.